Oikoháichajepi, ESCRITOR RÓGA ombyatyjeýma heta tapichápe upe pyharépe, ohova’ekue ohecharamóvo ñande jepokuaa San Juan ára rehegua, umíva apytépe: ñane rembi’u ha ñembosarái (kambuchi jejoka, Judas kái, umíva). Avei, Mario Casartelli opurahéikuri ha David Galeano Olivera ha Pablino Gómez he’íkuri káso ñemombe’u. Avei Julio Jara Cabral he’íkuri ñe’êpoty imba’éva. Uperire, haihára Miguel Raúl López Bréard omombe’u avei peteî káso “Luisô” rehegua ha Jorge Román Gómez-El Kunumi opurahéikuri chamame ha ambue purahéi. Jorge Brítez ha ijaty ha La Mucura ohechauka ikatupyry purahéi ha jerokýpe. Ipahápe, Kambakua Aty (omoakâva Benito ha Aracely) ohechukákuri ijeroky porâite. Ñahenoikuaa Kambakua atýpe ko pumbyrýpe: 0982-374736.